આવી મદમસ્ત સવારમાં સપનાઓમાં ખવાયેલ અખિલેશનાં મોબાઈલમાં એલાર્મ વાગે છે, અને અખિલેશ પોતાની બંને આંખો ચોળતાં- ચોળતાં પથારીમાંથી ઉભો થાય છે, વર્ષો બાદ કે એક લાંબા વિરામ બાદ અખિલેશે શાંતિથી આજે પૂરેપૂરી ઊંઘ લીધી હોય તેવું લાગી રહ્યું હતું, હવે તો પોતાની લાઈફમાં વિશ્વાએ પણ એન્ટ્રી લઈ લીધેલ હોવાથી અખિલેશનાં મનમાં એક અલગ પ્રકારનો જ આનંદ છવાઈ ગયેલો હતો, અખિલેશ વિચારી રહ્યો હતો કે ભગવાને પોતાને ભલે આટલો બધો હેરાન કર્યો પરંતુ અંતે તો તેના સાચા પ્રેમ એટલે કે વિશ્વા સાથે મેળાપ કરી આપ્યો હતો, આથી અખિલેશે મનોમન ભગવાનનો હૃદયપૂર્વક ખુબ ખુબ આભાર માન્યો, અને ત્યારબાદ ફ્રેશ થવાં માટે જાય છે….